

ΠANEΠIΣTHMIO IΩANNINΩN

ΣXOΛH ΕΠΙΣΤΗΜΩΝ ΥΓΕΙΑΣ - ΤΜΗΜΑ ΙΑΤΡΙΚΗΣ

TOMEAΣ YΓEIAΣ TOY ΠAIΔIOY

Ιωάννινα 17-5-2023

 Αρ. Πρωτ. 33

ΠΡΟΚΗΡΥΞΗ ΘΕΣΗΣ ΔΙΕΥΘΥΝΤΗ

ΝΕΟΓΝΟΛΟΓΙΚΗΣ ΚΛΙΝΙΚΗΣ

ΤΟΥ ΤΟΜΕΑ ΥΓΕΙΑΣ ΤΟΥ ΠΑΙΔΙΟΥ

Ο ΔΙΕΥΘΥΝΤΗΣ ΤΟΥ ΤΟΜΕΑ

Έχοντας υπόψη:

των άρθρων 40 και 55 ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α΄ 141)

1. του άρθρου 192 του ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (Α’ 136)
2. της υπ’ αριθμ. εγκυκλίου 119929/Ζ1/30-9-2022 (ΑΔΑ: ΡΙΞΘ46ΜΤΛΗ-1ΦΝ) του Υπουργείου Παιδείας και Θρησκευμάτων με θέμα: «Παροχή διευκρινίσεων σχετικά με την εφαρμογή των διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών μονάδων τους και λοιπά θέματα»
3. της υπ’ αριθμ. Κοινής Υπουργικής Απόφασης 123024/Ζ1/6-10-2022 (Β’ 5220) «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι. (ΦΕΚ 5220/7-10-2022 τ. Β')
4. της υπό στοιχεία 5204/12-11-2021 απόφασης του Υπουργού Επικρατείας «Λειτουργία ψηφιακής κάλπης ’’ΖΕΥΣ’’» (Β’ 5244)
5. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α΄ 184)

**Αποφασίζει**

την προκήρυξη εκλογών για την ανάδειξη **Διευθυντή/ντριας της ΝΕΟΓΝΟΛΟΓΙΚΗΣ Κλινικής του Τομέα Υγείας του Παιδιού του Τμήματος Ιατρικής** με τριετή θητεία, από **01.09.2023** έως και **31.08.2026**.

Οι υποψηφιότητες υποβάλλονται από τους ενδιαφερόμενους μέχρι και την **2η Ιουνίου 2023** και ώρα **23:59** αποκλειστικά με τη χρήση ηλεκτρονικών μέσων από τον ιδρυματικό λογαριασμό τους στην διεύθυνση ηλεκτρονικού ταχυδρομείου **childmed@uoi.gr** Υποβάλλεται αίτηση υποψηφιότητας, η οποία συνοδεύεται από πλήρες βιογραφικό σημείωμα.

Ως **ημερομηνία διεξαγωγής των εκλογών** ορίζεται (**22η Ιουνίου 2023)**, ημέρα Πέμπτη. Η διαδικασία θα διεξαχθεί αποκλειστικά μέσω **ηλεκτρονικής ψηφοφορίας από τις 09:00 έως 11:00** με τη χρήση του πληροφοριακού συστήματος «Ψηφιακή Κάλπη ΖΕΥΣ». Σε περίπτωση που κανείς/καμία από τους υποψήφιους δεν συγκεντρώσει την απόλυτη πλειοψηφία ή υπάρξει ισοψηφία, η ψηφοφορία επαναλαμβάνεται μέσω ηλεκτρονικής ψηφοφορίας την επόμενη εργάσιμη **Παρασκευή 23α Ιουνίου 2023** **και ώρα από 09:00 έως 11:00** μεταξύ των υποψηφίων που ισοψήφησαν ή κατέλαβαν την πρώτη και την δεύτερη θέση. Επί νέας άγονης εκλογικής διαδικασίας, αυτή επαναλαμβάνεται την επόμενη εργάσιμη ημέρα, οπότε εκλέγεται ο υποψήφιος που συγκεντρώνει τη σχετική πλειοψηφία των έγκυρων ψήφων. Αν υπάρχει ισοψηφία διενεργείται ηλεκτρονική κλήρωση με τη χρήση του συστήματος «Ψηφιακή Κάλπη ΖΕΥΣ» μεταξύ των υποψηφίων που ισοψήφησαν.

**Δικαίωμα υποβολής υποψηφιότητας** για τη θέση Διευθυντή έχει κάθε μέλος Δ.Ε.Π. πλήρους απασχόλησης, της βαθμίδας Καθηγητή ή Αναπληρωτή Καθηγητή, που υπηρετεί στο εργαστήριο, την κλινική ή το μουσείο αντίστοιχα, υπό την προϋπόθεση ότι δεν αποχωρεί από την υπηρεσία κατά τη διάρκεια της προκηρυσσόμενης θητείας. Ειδικώς για τα εργαστήρια και τις κλινικές, προϋπόθεση για την υποβολή υποψηφιότητας είναι η κατοχή ίδιου ή συναφούς γνωστικού αντικειμένου με αυτό του εργαστηρίου ή της κλινικής, ενώ κατ’ εξαίρεση δύναται να υποβάλει υποψηφιότητα μέλος Δ.Ε.Π. που αποχωρεί από την υπηρεσία κατά τη διάρκεια της προκηρυσσόμενης θητείας εάν είναι το μόνο μέλος Δ.Ε.Π. που υπηρετεί στο εργαστήριο ή την κλινική ή εάν δεν υπάρχουν άλλες υποψηφιότητες.

Το **εκλεκτορικό σώμα** για την ανάδειξη του Διευθυντή της **Νεογνολογικής κλινικής** απαρτίζεται από:

α) το σύνολο των μελών Δ.Ε.Π., πλήρους και μερικής απασχόλησης, ανεξαρτήτως βαθμίδας, συμπεριλαμβανομένων των υπηρετούντων λεκτόρων, που είναι τοποθετημένοι και υπηρετούν στο εργαστήριο ή την κλινική σύμφωνα με τα άρθρα 50 και 57 του ν. 4957/2022 αντίστοιχα, κατά τον χρόνο διενέργειας των εκλογών, εξαιρουμένων όσων τελούν σε καθεστώς αναστολής καθηκόντων ή σε άδεια άνευ αποδοχών σύμφωνα με την παρ. 2 του άρθρου 40 του ν. 4957/2022, εάν το εργαστήριο ή η κλινική έχει αυτοδυναμία,

β) το σύνολο των μελών Δ.Ε.Π., πλήρους και μερικής απασχόλησης, ανεξαρτήτως βαθμίδας, συμπεριλαμβανομένων των υπηρετούντων λεκτόρων, που υπηρετούν στην ακαδημαϊκή μονάδα που εντάσσεται το εργαστήριο ή η κλινική (Τομέας, Τμήμα ή Σχολή) κατά τον χρόνο διενέργειας των εκλογών, εξαιρουμένων όσων τελούν σε καθεστώς αναστολής καθηκόντων ή σε άδεια άνευ αποδοχών σύμφωνα με την παρ. 2 του άρθρου 40 του ν. 4957/2022, εάν το εργαστήριο ή η κλινική δεν έχει αυτοδυναμία.

**Ως Διευθυντής εκλέγεται** όποιος συγκεντρώσει την απόλυτη πλειοψηφία των έγκυρων ψήφων των μελών του εκλεκτορικού σώματος ή τουλάχιστον το ένα τρίτο (1/3) των εγκύρων ψήφων των μελών του ειδικού εκλεκτορικού σώματος, εάν υπάρχει μόνο ένας υποψήφιος. Αν υπάρχει ισοψηφία ή κανείς υποψήφιος δεν συγκέντρωσε την απόλυτη πλειοψηφία, η ψηφοφορία επαναλαμβάνεται την επόμενη εργάσιμη ημέρα μεταξύ των υποψηφίων που ισοψήφησαν ή κατέλαβαν την πρώτη (1η) και τη δεύτερη (2η) θέση. Επί νέας άγονης εκλογικής διαδικασίας, αυτή επαναλαμβάνεται την επόμενη εργάσιμη ημέρα, οπότε εκλέγεται ο υποψήφιος που συγκεντρώνει τη σχετική πλειοψηφία των έγκυρων ψήφων. Αν υπάρχει ισοψηφία διενεργείται ηλεκτρονική κλήρωση με τη χρήση του συστήματος «Ψηφιακή Κάλπη ΖΕΥΣ» μεταξύ των υποψηφίων που ισοψήφησαν.

Ο Διευθυντής

του Τομέα Υγείας του Παιδιού

Αλέξανδρος Μάκης

Καθηγητής

Παιδιατρικής/Παιδοαιματολογίας